Source: http://docplayer.fi/3147736-Artikkeleita-tyoehtosopimusten-kattavuus-palkat-ja-tyollisyys-pasi-holm-1-paaekonomisti-suomen-yrittajat-1-johdanto.html
Timestamp: 2017-11-22 19:03:14+00:00
Document Index: 7788183

Matched Legal Cases: ['tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Artikkeleita. Työehtosopimusten kattavuus, palkat ja työllisyys. PASI HOLM 1 Pääekonomisti Suomen Yrittäjät. 1. Johdanto - PDF
Download "Artikkeleita. Työehtosopimusten kattavuus, palkat ja työllisyys. PASI HOLM 1 Pääekonomisti Suomen Yrittäjät. 1. Johdanto"
1 Kansantaloudellinen aikakauskirja 96. vsk. 3/2000 Pasi Holm Artikkeleita Työehtosopimusten kattavuus, palkat ja työllisyys PASI HOLM 1 Pääekonomisti Suomen Yrittäjät 1. Johdanto Talouspolitiikan painopiste on siirtynyt finanssipolitiikkaan sekä työmarkkina- ja tulopolitiikkaan Suomen liityttyä Euroopan talous- ja rahaliittoon. Kansallista finanssipolitiikkaa rajoittavat EU:n kasvu- ja vakaussopimuksen vaatimukset sekä varautuminen väestön ikääntymiseen. Markkinoiden globalisoituminen ja Euroopan taloudellinen integraatio on jo nyt lisännyt ja tulee jatkossa entisestään lisäämään suuryritysten fuusioita. Samanaikaisesti suuryritykset keskittävät toimintojaan ydinalueisiin, jolloin yritysten tuotannollisten toimintojen ja tukitoimintojen eli ns. rönsyjen ulkoistaminen lisääntyy. Verokilpailun myötä julkisen sektorin suhteellinen merkitys kansantaloudessa tulee pienenemään. Nämä kehitystrendit antavat tilaa 1 Kiitän Pertti Rauhiota, Risto Suomista, Seppo Toivosta ja Rauno Vanhasta kommenteista sekä Seppo Kouvosta avusta aineiston hankinnassa. Tutkimuksessa esitetyt väittämät eivät välttämättä vastaa Suomen Yrittäjien näkemyksiä. pienten ja keskisuurten yritysten ja yrittäjyyden kehittymiselle. Vuonna 1997 pk-yritykset, joiden henkilökunnan määrä on alle 250 henkeä, työllistivät noin 60 prosenttia yksityisen sektorin työllisistä. Tulevaisuudessa pk-yritykset tulevat ottamaan yhä suuremman vastuun työllisyydestä. Pienten ja keskisuurten yritysten määrän lisääntyminen ja niiden merkityksen kasvu on lisännyt kiinnostusta työehtosopimusten kattavuuteen ja siihen, milloin alan työehtosopimus on yleissitova ja milloin ei. Perinteisiin työnantajajärjestöihin kuuluvien yritysten työntekijät ovat työehtosopimusten ns. normaalisitovuuden piirissä. Työehtosopimus on yleissitova, jos tarkasteltavan sopimusalan normaalisitovuuden piirissä olevissa yrityksissä työskentelee»ainakin noin puolet» sopimusalan työntekijöistä. Yleissitova työehtosopimus velvoittaa kaikkia sopimusalan yrityksiä noudattamaan työehtosopimusta. Pk-yritysten määrän lisääntyminen merkitsee sitä, että yhä pienempi osuus yrityksistä ja työntekijöistä on normaalisitovuuden piirissä ja yhä suurempi määrä niistä on yleissitovuuden piiris- 365
2 Artikkeleita KAK 3/2000 sä tai täysin työehtosopimusten ulkopuolella. Vuonna 1997 yksityisellä sektorilla työskenteli noin työntekijää. Perinteisiin työnantajakeskusjärjestöihin kuuluvissa yrityksissä työskenteli noin henkilöä. Työehtosopimuksia yleissitovana noudattavissa yrityksissä työskenteli noin työntekijää. Työehtosopimusten ulkopuolella olevissa yrityksissä työskenteli noin työntekijää. Perinteisiin työnantajakeskusjärjestöihin kuuluvien yritysten henkilökunnan osuus vaihtelee toimialoittain. Osuus on liike-elämän palveluissa noin 55 prosenttia, kaupassa ja rakentamisessa noin 60 prosenttia ja teollisuudessa noin 80 prosenttia. Työsopimuslain uudistuksen tavoitteena on muuttaa lakia vastaamaan yritystoiminnan muuttunutta toimintaympäristöä. Pääasiallisena tavoitteena lakia uudistettaessa pitäisi olla mahdollisimman hyvän työllisyyskehityksen turvaaminen ilman, että työntekijöiden vähimmäisehdot vaarantuvat. Työllisyystavoitetta on tarkasteltava toisaalta pitkän aikavälin kehityksen kannalta ja toisaalta suhdanneperäisten työllisyyden vaihteluiden kannalta. Työllisyyden korostaminen on tärkeää sekä työntekijöiden että yritysten kannalta. Jos yritysten toimintaedellytykset ovat kunnossa, ne pystyvät työllistämään. Työllisyys vaikuttaa keskeisesti ihmisten hyvinvointiin ja vähentää tehokkaimmin syrjäytymistä. Tässä tutkimuksessa arvioidaan työehtosopimuslain uudistuksen keskeisten kohtien, eli yleissitovuuden ja paikallisen sopimisen mahdollisuuksien, vaikutuksia sekä työllisyystavoitteeseen että työntekijöiden vähimmäisehtoihin. Tutkimusaineistona käytetään sekä kansainvälistä että kotimaista vertailuaineistoa. Tutkimuksen keskeiset tulokset ovat: 1) Työehtosopimusten eurooppalainen vertailu osoittaa, että työehtosopimusten ulkopuolella olevien yritysten työvoimaosuus vaihtelee maittain ja toimialoittain. Työehtosopimusten ulkopuolella olevissa yrityksissä maksetaan lähes samaa palkkaa kuin niiden piirissä olevissa yrityksissä. 2) Kotimaisen toimialoittaisen työllisyysvertailun perusteella voidaan päätellä, ettei työehtosopimusten kattavuudella ole suurta merkitystä työllisyyskehitykseen taloudellisen kasvun aikana. Sen sijaan laman aikana työllisyys heikkeni enemmän toimialoilla, joilla on ollut yleissitova työehtosopimus. 3) Työehtosopimusten ulkopuolella olevien yritysten työntekijöiden keskimääräinen palkka on noin viisi prosenttia pienempi kuin työehtosopimusten piirissä olevien yritysten työntekijöiden palkka. Koska työehtosopimusten piirissä olevien keskipalkka on noin 20 prosenttia korkeampi kuin alimmat taulukkopalkat, työehtosopimusten ulkopuolella olevissa yrityksissä eivät näin ollen työntekijöiden vähimmäisedut vaarannu. 2. Mitä yleissitovuudella tarkoitetaan? Länsimaisissa yhteiskunnissa säännellään työehtoja ja turvataan ns. minimityöehtojen toteutuminen työmarkkinoilla. Kohtuullisten vähimmäisehtojen turvaamiselle on ainakin kaksi vaihtoehtoa. Vähimmäisehtoja voidaan säädellä lainsäädännöllä tai niistä voidaan sopia työmarkkinajärjestöjen välisillä työehtosopimuksilla. Vähimmäisturva rakentuu Suomessa kahdelle toisiaan täydentävälle pilarille. Työsuhteen osapuolten oikeussuhteista ja työntekijöiden perusturvasta säädetään usein varsin seikkaperäisesti työlainsäädännöllä. Sitä täydentävät työehtosopimukset palkkojen, työaikojen ja muidenkin työehtojen osalta. Työlainsäädäntöä on valmisteltu pääsääntöisesti ns. kolmikantaisessa valmistelussa, johon hallituksen lisäksi ovat osallistuneet sekä työntekijä- että työnantajajärjestöt. Useissa tapauksissa, kuten työaikasääte- 366
3 Pasi Holm lyssä, lainmukaiset vähimmäisehdot ovat tahdonvaltaisia, eli niistä voidaan poiketa työnantajan ja työntekijän yhteisellä sopimuksella, jolloin tosiasialliset vähimmäisehdot määräytyvät työehtosopimuksissa. Palkkaehtoihin kuuluvat vähimmäispalkat, ilta- ja yötyölisät, lomarahat ja ns. pekkaspäivät. Palkkojen vähimmäisehdot määräytyvät työehtosopimusten perusteella niillä aloilla, joissa on voimassa ns. yleissitova työehtosopimus. Työehtosopimusten yleissitovuuden perusteella myös järjestäytymättömien työnantajien tulee noudattaa työehtosopimusten määräyksiä. Aloilla, joilla ei ole yleissitovaa työehtosopimusta, järjestäytymättömien työnantajien ei tarvitse noudattaa järjestäytyneiden työnantajien sopimia työehtosopimuksia. Vuonna 1999 oli lisäksi useita sellaisia aloja, joilla ei ole työnantaja- ja työntekijäjärjestöjen sopimia työehtosopimuksia lainkaan. Työehtosopimus on yleissitova silloin, kun järjestäytyneiden yritysten työntekijöiden lukumäärä on vähintään noin puolet alan työntekijöiden lukumäärästä. Niillä aloilla, joilla järjestäytyneiden ja järjestäytymättömien yritysten lukumäärä vaihtelee tai yritysten työntekijöiden lukumäärä muuttuu vuosittain ja ollaan lähellä 50 prosentin kriittistä rajaa, työehtosopimusten yleissitovuuden määrittely on ongelmallista. Useissa tapauksissa työnantajaliittojen ulkopuolisilla työpaikoilla sen enempää työntekijät kuin työnantajatkaan eivät voi yleensä edeltäkäsin tai varmuudella tietää, mitä sääntöjä heidän välisessään työsuhteessa on noudatettava. Yleissitovuuden olemassaolon ratkaisee nykyisin yleinen tuomioistuin vasta riidan ilmettyä. Yleissitovuuden toteamisessa olisi varmaan syytä siirtyä työsuhteen osapuolten kannalta nykyistä selkeämpään järjestelyyn. Ns. paikallisen sopimisen yleistyminen työehtosopimuksissa vaikuttaa järjestäytyneiden ja järjestäytymättömien työnantajien työehtoihin. Työehtosopimuksissa mainitun paikallisen sopimisen menettelyn perusteella voidaan poiketa työlakien säädöksistä. Järjestäytymättömien yritysten tulee noudattaa työlakeja, vaikka järjestäytyneet yritykset niistä paikallisen sopimisen menettelyn avulla poikkeaisivat. Vaikka Suomessa on harjoitettu tulopolitiikkaa jo 30 vuotta, ei Suomessa ole käytettävissä tarkkaa yhteenvetoa eri työehtosopimusten velvoitteista. Työmarkkinoiden muutosten nopeutuminen ja työmarkkinoiden roolin korostuminen Suomen EMU-ratkaisun myötä edellyttää tutkimustietoa työehtosopimusten ehtojen muutoksista sopimusaloittain ja työehtosopimusten vertailua eri sopimusaloilla. Suomessa on tällä hetkellä reilusti toista sataa erilaista yleissitovaa työehtosopimusta. Työehtosopimusten piirissä olevissa järjestäytyneissä yrityksissä työskentelee lähes 70 prosenttia yksityisen sektorin työntekijöistä 2. Noin 25 prosenttia työntekijöistä työskentelee järjestäytymättömissä yrityksissä, jotka ovat yleissitovuuden velvoitteiden piirissä. Työehtosopimusten ulkopuolella olevissa yrityksissä työskentelee reilut 5 prosenttia yksityisen sektorin työntekijöistä. Työnantajaliittoihin järjestäytyneitä työnantajayrityksiä on noin 17 prosenttia ja järjestäytymättömiä työnantajayrityksiä noin 83 prosenttia työnantajayrityksistä. Järjestäytymättömistä yrityksistä noin 60 prosenttia noudattaa alan yleissitovaa työehtosopimusta ja 40 prosenttia yrityksistä toimii aloilla, joissa ei ole yleissitovaa työehtosopimusta. 2 Työehtosopimusten kattavuutta koskevat luvut ovat arvioita, koska Suomessa ei ole käytettävissä kattavaa tilastoa. 367
4 Artikkeleita KAK 3/ Työmarkkinajärjestelmät kansainvälisessä vertailussa Pohjoismainen työmarkkinasopimusjärjestelmä eroaa useiden muiden Euroopan maiden sopimusjärjestelmästä. Pohjoismaille tunnusomaisia piirteitä ovat olleet keskitetty sopimusjärjestelmä sekä ammattiyhdistysliikkeen keskeinen asema yhteiskunnassa, korkeat järjestäytymisasteet ja työsopimusten laaja kattavuus ( taulukko 1 ). Pohjoismaissa myös työnantajat ovat olleet järjestäytyneitä ja neuvotteluosapuolena keskittyneitä. Työntekijöiden järjestäytymisaste on ollut 20 vuoden ajan selvästi korkeampi verrattuna useimpiin manner-euroopan maihin, USA:han ja Japaniin. Ruotsissa ja Suomessa ammatillinen järjestäytyminen on jatkanut kasvuaan vielä 1990-luvullakin. Työehtosopimusten kattavuus (union coverage) on useissa EU-maissa varsin laaja riippumatta järjestäytymisasteesta ( taulukko 1 ). EUmaissa keskimäärin noin 80 prosenttia on jonkun kollektiivisen työehtosopimuksen piirissä. Tarkasteluajanjaksolla ei EU-maissa ole työehtosopimusten kattavuudessa tapahtunut merkittävää muutosta Isoa-Britanniaa lukuun ottamatta. Sitä vastoin EU:n ulkopuolisissa maissa, USA:ssa ja Uudessa-Seelannissa, työehtosopimusten kattavuus on vähäistä. Näissä maissa työehtosopimusten kattavuus on vähentynyt entisestään 1990-luvulle tultaessa. Työnantajat ovat järjestäytyneimpiä pienissä keskitetyn sopimusjärjestelmän maissa, Suomessa, Ruotsissa ja Itävallassa sekä isoista maista Saksassa. Näissä maissa myös julkinen sektori on työnantajana hyvin järjestäytynyt. Taulukossa 2 tarkastellaan työehtosopimusten ulkopuolella olevien yritysten työvoimaosuutta (koodin 2 osoittamat rivit) sekä työehtosopimusten ulkopuolella olevien ja niiden pii- Taulukko 1. Työntekijöiden järjestäytymisaste ja työehtosopimusten kattavuus. Työntekijöiden järjestäytymisaste, prosenttia Työvoimasta Työehtosopimusten kattavuus, prosenttia Työntekijöistä Sijoitus v. 94 1) Sijoitus v. 94 1) Tanska (69) 4) Suomi Saksa Alankomaat Uusi-Seelanti (67) Ruotsi (86) USA Irlanti Iso-Britannia EU-keskiarvo 2) OECD-keskiarvo 3) ) Asetettaessa 19 OECD-maata järjestykseen, 2) 12 EU-jäsenmaan keskiarvo (poissa Kreikka, Irlanti ja Luxemburg), 3) 19 OECD-maan keskiarvo, 4) Ei tietoa vuodelta 1980, jolloin on käytetty vuoden 1990 tietoa. Lähde: OECD (1994, 1997). 368
5 Pasi Holm Taulukko 2. Työehtosopimusten ulkopuolella olevien yritysten työvoimaosuus sekä työehtosopimusten ulkopuolella olevien ja niiden piirissä olevien yritysten palkkasuhde joissain EU-maissa vuonna ) Maa * Teollisuus Rakenta- Tukku- ja Rahoitus- Kiinteistö-, minen vähittäis- toiminta vuokraus-, kauppa tutk.palv. Belgia ,7 % 7,9 % 10,8 % 1,6 % 23,9 % 3 89,5 93,3 101,1 77,3 95,4 Tanska ,4 % 2,9 % 35,1 % 1,3 % ,2 103,1 108,6 112,2 121,6 Länsi-Saksa ,4 % 19,4 % 35,6 % 13,6 % ,9 105,2 121,1 160,9.. Itä-Saksa ,2 % 53,1 % 55,9 % 8,1 % ,9 86, ,7.. Ranska ,5 % 2,6 % 5,2 % 3,5 % 12 % 3 104,5 85,8 87,1 119,4 72 Italia ,3 %.. 1,6 % , ,4.... Itävalta ,1 % 4,1 % 3,3 % 1,1 % 3,1 % 3 102,4 99,5 107,4 88,1 76,5 Suomi ,1 %.. 0,7 %.. 24,1 % 3 92,3.. 99, ,4 Britannia % 60,2 % 88,8 % 97,9 % 90,4 % 3 103,9 108,4 102,4 105, ) Koodit: 1 = työllisten lukumäärä, 2 = työehtosopimusten ulkopuolella olevien yritysten työvoimaosuus, 3 = työehtosopimusten ulkopuolella olevien ja niiden piirissä olevien yritysten työntekijöiden palkkojen suhde (kertaa 100). HUOM: Kreikka, Espanja, Hollanti, Portugali ja Ruotsi jätetty pois tarkastelusta puuttuvien tietojen vuoksi. Lähde: EUROSTAT: New Cronos, Structure of Wages, rissä olevien yritysten työntekijöiden palkkojen suhdetta (koodin 3 osoittamat rivit) toimialoittain joissain EU-maissa vuonna Isossa- Britanniassa työehtosopimusten ulkopuolella olevien yritysten työvoimaosuus on keskimäärin reilut 80 prosenttia. 369
6 Artikkeleita KAK 3/2000 Itä-Saksassa vastaava luku on noin 50 prosenttia ja Länsi-Saksassa noin prosenttia. Muissa maissa työehtosopimusten piirissä olevien yritysten työvoimaosuus on yli 90 prosenttia lukuun ottamatta kiinteistö-, vuokraus- ja tutkimuspalveluiden toimialaa. Suomessa ja Belgiassa tämän toimialan työehtosopimusten ulkopuolella olevien yritysten työllisyysosuus on lähes neljännes. Tanskassa, Länsi-Saksassa ja Isossa-Britanniassa työehtosopimusten ulkopuolella olevien yritysten työntekijöiden keskimääräinen palkka on korkeampi kuin työehtosopimusten piirissä olevien yritysten työntekijöiden keskimääräinen palkka. Belgiassa tilanne on lähes kaikilla toimialoilla päinvastainen. Muissa maissa on runsaasti toimialoittaista vaihtelua sen suhteen, kumpi on korkeampi työehtosopimusten ulkopuolella olevien vai niiden piirissä olevien yritysten työntekijöiden keskimääräinen palkka. Keskimääräisten palkkojen erot työehtosopimusten ulkopuolella olevissa ja työehtosopimusten piirissä olevissa yrityksissä ovat suhteellisen pienet lukuun ottamatta muutamia poikkeuksia. Työehtosopimusten ulkopuolella olevien yritysten palkat ovat reilut 20 prosenttia pienemmät Belgian rahoitustoiminnassa, Italian teollisuudessa ja Itävallan kiinteistö-, vuokrausja tutkimuspalveluissa. Työehtosopimusten ulkopuolella olevien yritysten palkat ovat reilut 20 prosenttia suuremmat Länsi- ja Itä-Saksan rahoitustoiminnassa ja Tanskan ja Suomen kiinteistö-, vuokraus- ja tutkimuspalveluissa. Vähimmäispalkat määräytyvät joko lakisääteisesti tai työehtosopimusten perusteella. Lakisääteinen kattava minimipalkka on OECDmaista Ranskassa, Hollannissa, Portugalissa, Espanjassa, Kanadassa, Isossa-Britanniassa, Yhdysvalloissa, Japanissa ja Uudessa-Seelannissa. Työehtosopimuksiin perustuva järjestelmä on pohjoismaissa ja Itävallassa. Taulukko 3. Palkkaerojen vertailu. Minimipalkan suhde keskipalkkaan % Ylimmän ja alimman palkkadesiilin palkkojen suhde Tanska 54 Suomi Saksa Alankomaat Uusi-Seelanti 46 Ruotsi USA Irlanti 55 Iso-Britannia Lähde: Kiander (1997). Työehtosopimusten alimpien taulukkopalkkojen perusteella arvioitu keskimääräinen minimipalkka suhteessa työntekijöiden keskipalkkaan on Suomessa eurooppalaista tasoa ( taulukko 3). USA:ssa ja Isossa-Britanniassa minimipalkkojen suhde keskipalkkoihin on selvästi Eurooppaa pienempi. Ylimmän ja alimman palkkadesiilin palkkojen suhteen avulla arvioitu bruttopalkkahajonta on Suomessa eurooppalaisella tasolla. Palkkahajonta on suurinta USA:ssa ja Isossa-Britanniassa. Työmarkkinainstituutioiden työllisyysvaikutusten arviointi kansainvälisen vertailun avulla ei voida tehdä eri työmarkkinajärjestelmien erojen ja puutteellisten tilastotietojen vuoksi. Työehtosopimusten eurooppalainen vertailu osoittaa, että työehtosopimusten ulkopuolella olevien yritysten työvoimaosuus vaihtelee maittain ja toimialoittain. Työehtosopimusten ulkopuolella olevissa yrityksissä maksetaan lähes samaa palkkaa kuin niiden piirissä olevissa yrityksissä. 370
7 Pasi Holm 4. Yleissitovuus sekä toimialoittainen työllisyys, yrittäjyys ja palkat Seuraavissa kappaleissa vertaillaan työllisyyden, yritysten lukumäärän ja palkkojen kehitystä työehtosopimusten kattavuuden mukaan. Jaksoissa 4.1 ja 4.2 tarkastellaan joidenkin toimialojen kehitystä vuosina Tarkasteluperiodi on jaettu kahteen osaan: vuosiin ja Ensimäinen aikaperiodi kattaa syvän laman vuodet ja jälkimmäinen lamasta elpymisen. Toimialat on jaettu neljään ryhmään sen mukaan, kuinka kattava työehtosopimus alalla on. Tarkasteltavat toimialat on valittu siten, että ne ovat mahdollisimman vertailukelpoisia kattavuudeltaan erilaisissa työehtosopimusluokissa ja siten, että niistä on saatavilla mahdollisimman luotettavasti tarkastelussa tarvittavia tilastotietoja. Tilastoaineistojen puute rajoittaa analyysiä huomattavasti. 4.1 Työehtosopimusten kattavuus ja työllisyys Niillä tarkastelluilla toimialoilla ( taulukko 4 ), joilla ei ollut lainkaan työehtosopimusta, työskenteli vuonna 1997 noin henkilöä (henkilötyövuosina mitattuna). Näiden toimialojen työllisyys väheni vuosien aikana noin 2 prosenttia. Laman jälkeen työllisyys on parantunut noin 40 prosenttia. Vuosina parani työllisyys nopeimmin työnvälityksessä ja henkilöstöhankinnassa, joihin syntyi paljon uusia yrityksiä. Jos tämä toimiala jätetään tarkastelun ulkopuolelle, ryhmän toimialojen työllisyys parani laman jälkeen noin 20 prosenttia. Tarkastelluilla toimialoilla, joilla on työehtosopimus, mutta joka ei ole yleissitova, työllisyys jopa parani lamavuosina. Tämä tosin johtuu yksinomaan teleliikenteen työllisyyden paranemisesta. Laman jälkeen toimialojen keskimääräinen työllisyys parani reilut 20 prosenttia. Toimialoilla, joilla on yleissitova työehtosopimus vain osassa toimialaa, työllisyys on parantunut laman jälkeen noin 25 prosenttia. Toimialaluokitusten muutosten vuoksi ainoastaan kiinteistöalan palveluiden työllisyydestä on luotettavaa tietoa 1990-luvun alusta. Kiinteistöalan palveluissa työllisyys kasvoi 16 prosenttia laman aikana. Tarkasteltavilla toimialoilla, joilla on ollut yleissitova työehtosopimus, työllisyys laski reilut 15 prosenttia laman aikana. Näiden toimialojen työllisyys on laskenut myös laman jälkeen. Tähän on tosin syynä työllisyyden heikko kehitys pankkitoiminnassa ja muussa rahoituksen välityksessä. Jos tämä toimiala jätetään tarkastelun ulkopuolelle, ryhmän toimialojen työllisyys on parantunut laman jälkeen lähes 30 prosenttia. Työllisyysvertailun perusteella voidaan päätellä, ettei työehtosopimusten kattavuudella ole suurta merkitystä työllisyyskehitykseen taloudellisen kasvun aikana. Laman aikana työllisyys näyttää heikkenevän enemmän toimialoilla, joilla on ollut yleissitova työehtosopimus. Työehtosopimusten kattavuuden suhdanteittain epäsymmetrinen vaikutus työllisyyteen on perusteltavissa sillä, että työehtosopimuksissa määritellään työehtojen minimitaso. Yritykset voivat omilla päätöksillään tarjota työntekijöilleen työehtosopimuksia parempia ehtoja. Esimerkiksi palkkaliukumat osoittavat, että näin myös tapahtuu. Vaikka tarvetta ja halua yrityksissä olisikin, laskukautena ei voida sopia työpaikkansa säilyttävän työntekijän kannalta työehtosopimuksen osoittamaa tasoa heikompia sopimuksia. Tällöin yhdeksi sopeutumiskeinoksi monissa tapauksissa tulee henkilöstön vähentäminen. Niillä toimialoilla, joilla ei ole kattavia työehtosopimuksia, yritykset voivat helpommin käyttää muita sopeutumiskeinoja kuin henkilöstön vähentämistä. 371
8 Artikkeleita KAK 3/2000 Taulukko 4. Työehtosopimukset ja toimialoittainen työllisyys (henkilötyövuosina). TOL TYÖLLISET TYÖLLIS. MUUTOS, % Ei työehtosopimusta Lakiasiain- ja asianajotstot 74111& Tilitstot Työnvälitys ja hlöstöhank Kiinteistövälitys Muu jakelu- ja kuriiritmta Mainoststot Yhteensä 1, pl Ei yleissitova TES Tietojenkäsittelypalvelu Polttoain. vähittäiskauppa Taksiliikenne Teleliikenne Yhteensä 2, pl Yhteensä Yleissitova TES osassa alaa Muu liike-elämää palv. tmta Kiinteistöalan palvelut Posti- ja kuriiritmta Yhteensä Yleissitova TES Parturit ja kampaamot Matkatoimistot Pankkitmta ja muu rah. väl. 651& Linja-autoliik, säänn+ tilaus 60212& Moottoriajon.+osien kauppa 501& Yhteensä 4, pl Yht 4, pl &651& Yhteensä Lähde: Tilastokeskus, Suomen Yritykset Pelkästään työehtosopimusten kattavuutta ja työllisyyttä vertailemalla ei tietenkään voi täysin luotettavasti päätellä työehtosopimusten työllisyysvaikutusta. Vaikutusarvion tekeminen vaatii luotettavaa tilastoaineistoa ja seikkaperäistä tutkimusta, jossa tarkastellaan samanai- 372
9 Pasi Holm kaisesti kaikkia potentiaalisesti merkittäviä työllisyyteen vaikuttavia tekijöitä. Tällaisia ovat esimerkiksi toimialan kysyntätilanne ja työvoimakustannukset. Myös työehtosopimusten sisällöllä on työllisyyteen oleellinen vaikutus. Työehtosopimukset ovat erilaisia eri toimialoilla. Viime aikoina monien alojen työehtosopimuksiin on sisällytetty yrityskohtaisia elementtejä ja paikallista sopimista. Työehtosopimusten kattavuuden ja työllisyyden vertailu tuottaa kuitenkin suuntaa antavaa näkemystä työllisyysvaikutuksista varsinkin, kun näkemys on yhdenmukainen a priori -päättelyn kanssa. 4.2 Työehtosopimusten kattavuus ja yritykset Tarkastelluilla toimialoilla ( taulukko 5 ), joissa ei vuonna 1997 ollut lainkaan työehtosopimusta, oli tuona vuonna noin yritystä. Toimialoilla, joissa ei ollut yleissitovaa työehtosopimusta, toimi noin yritystä. Luokassa»yleissitova työehtosopimus osassa alaa» oli vuonna 1997 noin yritystä. Luokassa»yleissitova työehtosopimus» on noin yritystä samoin kuin luokassa ei yleissitova työehtosopimus. Kaikissa työehtosopimusten kattavuusluokissa yritysten lukumäärä lisääntyi vuosina prosenttia. Jos polttoaineiden vähittäiskauppa, joka kuuluu ryhmään»ei yleissitova työehtosopimus», jätetään tarkastelun ulkopuolelle, kaikissa ryhmissä yritysten lukumäärä lisääntyi laman jälkeen noin prosenttia. Vuosien aikana tarkastelluilla toimialoilla, joissa ei ollut työehtosopimusta, yritysten lukumäärä lisääntyi noin 5 prosenttia. Tarkastelluilla toimialoilla, joilla ei ollut yleissitovaa työehtosopimusta, yritysten lukumäärä laski reilut 3 prosenttia. Kiinteistöalan palveluissa yritysten lukumäärä laski laman aikana lähes 50 prosenttia. Toimialalla oli työehtosopimus vain osassa alaa. Tarkastelluilla toimialoilla, joilla oli yleissitova työehtosopimus, yritysten lukumäärä kasvoi lähes 8 prosenttia. Jos tarkastelun ulkopuolelle jätetään pankkitoiminta ja muu rahoituksen välitys, jossa yritysten lukumäärä kasvoi reilut 100 prosenttia, ryhmän yritysten lukumäärä laski noin 8 prosenttia. Työehtosopimusten kattavuudella ei näytä olevan vaikutusta yritysten lukumäärään sen paremmin nousukautena kuin laskukautenakaan. Uusien yritysten perustaminen ja olemassa olevien yritysten toiminnan jatkaminen on riippuvainen muista tekijöistä, kuten esimerkiksi potentiaalisista markkinoista. 4.3 Järjestäytyneiden ja järjestäytymättömien yritysten palkkojen vertailu Järjestäytyneiden yritysten henkilöstön osuus toimialan työllisistä vaihtelee toimialoittain ( taulukko 6). Järjestäytyneiden yritysten henkilöstöosuus on suurinta tehdasteollisuudessa sekä kuljetus, varastointi ja tietoliikenteessä. Järjestäytyneiden yritysten henkilökuntaosuus on alhaisinta rakentamisessa ja kiinteistö-, vuokraus- ja tutkimuspalveluissa. Yhteensä järjestäytyneissä yrityksissä työskentelee noin 70 prosenttia yksityisen sektorin työntekijöistä. Tätä lukua voidaan pitää ylärajana, sillä tilasto koskee vain niiden yritysten henkilöstöä, jotka työllistävät yli viisi työntekijää. Työehtosopimusten ulkopuolella olevien yritysten työntekijöiden keskimääräinen palkka on noin viisi prosenttia pienempi kuin työehtosopimusten piirissä olevien yritysten työntekijöiden palkka. Majoitus- ja ravitsemustoiminnassa työehtosopimusten ulkopuolella olevien yritysten työntekijöiden keskimääräinen palkka on matalin verrattuna työehtosopimusten piirissä olevien yritysten työntekijöiden keskimääräiseen palkkaan. Kiinteistö-, vuokraus- ja tutki- 373
10 Artikkeleita KAK 3/2000 Taulukko 5. Työehtosopimukset ja yritysten lukumäärä toimialoittain. TOL YRITYKSET YRIT. LKM:n MUUTOS, % Ei työehtosopimusta Lakiasiain- ja asianajotstot 74111& Tilitstot Työnvälitys ja hlöstöhank Kiinteistövälitys Muu jakelu- ja kuriiritmta Mainoststot Yhteensä 1, pl Ei yleissitova TES Tietojenkäsittelypalvelu Polttoain. vähittäiskauppa Taksiliikenne Teleliikenne Yhteensä 2, pl Yhteensä Yleissitova TES osassa alaa Muu liike-elämää palv. tmta Kiinteistöalan palvelut Posti- ja kuriiritmta Yhteensä Yleissitova TES Parturit ja kampaamot Matkatoimistot Pankkitmta ja muu rah. väl. 651& Linja-autoliik, säänn+ tilaus 60212& Moottoriajon.+osien kauppa 501& Yhteensä 4, pl Yht 4, pl &651& Yhteensä Lähde: Tilastokeskus, Suomen Yritykset muspalveluissa työehtosopimusten ulkopuolella olevien yritysten työntekijöiden keskimääräinen palkka on reilut 20 prosenttia suurempi kuin työehtosopimusten piirissä olevien yritysten työntekijöiden keskimääräinen palkka. Toimialoittaisia keskipalkkoja ja työehtoso- 374
11 Pasi Holm Taulukko 6. Järjestäytyneiden yritysten* työvoimaosuus ja työehtosopimusten ulkopuolella olevien ja niiden piirissä olevien yritysten henkilöstön keskipalkkojen** suhde vuonna Yrityksiä Henkilöstöä Järjestäytyn. Järjestäytyn. Palkka- Yks.sek.*** yritysten yritysten suhde työllisyyden osuus henk.osuus muutos Yhteensä ,4 % 71,0 % 95,6 % 8,5 % Kaivannaistoiminta ,7 % 72,3 %.. 3,6 % Tehdasteollisuus ,7 % 82,0 % 92,6 % 6,4 % Sähkö-, kaasu- ja vesihuolto ,9 % 69,0 %.. 8,6 % Rakentaminen % 59.2 %.. 17,6 % Kauppa ,8 % 62.9 % 99,5 % 9,2 % Majoitus- ja rav.toiminta ,5 % 75,9 % 86,5 % 11,5 % Kulj., varastointi ja tietoliikenne ,9 % 81.2 % 88,6 % 4,4 % Rahoitustoiminta ,7 % 75,6 %.. 18,3 % Kiinteistö-, vuokraus- ja tutk.palv ,0 % 54,2 % 121,4 % 23,8 % * Koskee vain yli 5 henkilön yrityksiä ** Kokoaikaiset kuukausiansiot *** Kansantalouden tilinpidon mukaan Lähteet: Palkkarakennetilasto 1997 (Tilastokeskus) ja New Cronos, Structure of Earnings 1995 (EUROSTAT) pimusten taulukkopalkkoja vertaamalla voidaan päätellä, että työntekijöiden henkilökohtaisten palkanlisien suuruus on noin 20 prosenttia. Työehtosopimusten ulkopuolella olevien ja niiden piirissä olevien yritysten palkkasuhteen avulla voidaan puolestaan päätellä, että myös työehtosopimusten ulkopuolella olevissa yrityksissä työntekijöille maksetaan henkilökohtaisia palkanlisiä kaikilla toimialoilla. Työehtosopimusten ulkopuolella olevissa yrityksissä ei näin ollen poljeta työntekijöiden vähimmäisetuja. Yksityissektorin työllisyys on parantunut vuosien aikana 8,5 prosenttia. Eniten työllisyys on parantunut kiinteistö-, vuokrausja tutkimuspalveluissa nousun ollessa noin 24 prosenttia. Myös kaupassa, jossa järjestäytymättömien yritysten henkilöstöosuus on keskimääräistä korkeampi, työllisyys on lisääntynyt keskimääräistä enemmän. Vaikkei yksinkertaisen toimialoittaisen vertailun perusteella voidakkaan vetää voimakkaita johtopäätöksiä, on kuitenkin syytä huomata, että toimialalla, jossa järjestäytymättömien yritysten työntekijöiden osuus on suurin, on työllisyys kasvanut nopeimmin. Tällä toimialalla työehtosopimusten ulkopuolella olevat yritykset maksavat vielä parempaa palkkaa kuin työehtosopimusten piirissä olevat yritykset. 375
12 Artikkeleita KAK 3/ Yleissitovuuden kehittäminen Työlainsäädännöllä ja työehtosopimuksilla pyritään luomaan työmarkkinoille pelisäännöt, jotka takaavat työntekijöille vähimmäisturvan työmarkkinoilla. Alati muuttuvassa toimintaympäristössä työmarkkinoiden pelisääntöjen pitäisi olla riittävän joustavia, jotta yritykset voisivat sopeutua toimintaympäristön muutoksiin. Kansainvälisen vertailun mukaan työmarkkinat näyttävätkin muuttuvan vähitellen hajautetumpaan ja joustavampaan suuntaan. Toimialoittaisen vertailun mukaan niillä toimialoilla, joilla ei ollut yleissitovaa työehtosopimusta, työllisyys kehittyi selvästi paremmin 1990-luvun laman aikana kuin niillä toimialoilla, joilla oli yleissitova työehtosopimus. Työehtosopimusten joustamattomuus ja paikallisen sopimisen menettelyn soveltamiskielto yleissitovuuden piirissä olevissa yrityksissä näyttää lisäävän työttömyyttä taloudellisissa taantumissa. Kun työnantajan ja työntekijöiden yhdessä sovittavilla yrityskohtaisilla työsuhteen ehtojen muutoksilla ei ole voinut poiketa yleissitovan työehtosopimusten ehdoista, yrityksen sopeutumiskeinoiksi ovat jääneet pääsääntöisesti lomautukset ja irtisanomiset. Nykyinen kehityssuunta, jossa työehtosopimuksiin pyritään lisäämään paikallisen sopimisen mahdollisuutta, lisää työehtosopimusten joustavuutta. Koska yrityskohtainen sopiminen on Suomen tapaisessa keskimääräistä häiriöherkemmässä maassa yritystoiminnan menestymisen ja työllisyyden kannalta keskeisessä asemassa, paikallisen sopimisen mahdollisuus on ulotettava myös yleissitovuuden piirissä oleviin yrityksiin. Työntekijöiden sopimustasapainoa voidaan turvata esimerkiksi luottamusmiehen tai muun henkilöstön edustajan käyttämisellä tai ns. porukalla sopimisella. Koko henkilöstön tai henkilöstöryhmän kanssa porukalla sopiminen on käytännössä yleinen menettelytapa pienissä yrityksissä. Yleisin on kahden välinen sopiminen (Yrittäjäbarometri, 1998). Yleissitovuuden toteamisessa olisi syytä siirtyä työsuhteen osapuolten kannalta nykyistä selkeämpään järjestelyyn, jossa viranomainen keräisi tilastoaineiston ja tekisi tarvittavan laskutoimituksen ja sen perusteella päätöksen yleissitovuuden edellytysten täyttymisestä. Yritysten sopeutumiskykyvaatimusten lisääntyessä yleissitovuuden määrittelyä nykyisestä ei ole tarvetta muuttaa varsinkaan, koska työehtosopimusten ulkopuolella olevien yritysten työntekijöiden palkat eivät oleellisesti poikkea työehtosopimusten piirissä olevien työntekijöiden palkoista. 6. Yhteenveto Länsimaisissa yhteiskunnissa säännellään työehtoja ja turvataan ns. minimityöehtojen toteutuminen työmarkkinoilla. Vähimmäisehtoja voidaan säädellä lainsäädännöllä tai niistä voidaan sopia työmarkkinajärjestöjen välisillä työehtosopimuksilla. Suomessa työsuhteen osapuolten oikeussuhteista ja työntekijöiden perusturvasta säädetään usein varsin seikkaperäisesti työlainsäädännöllä. Sitä täydentävät työehtosopimukset palkkojen, työaikojen ja muidenkin työehtojen osalta. Useissa tapauksissa, kuten työaikasäätelyssä, lainmukaiset vähimmäisehdot ovat sillä tavoin laajalti tahdonvaltaisia, että niistä voidaan poiketa valtakunnallisten työmarkkinajärjestöjen välisillä sopimuksilla, jolloin tosiasialliset vähimmäisehdot määräytyvät työehtosopimuksissa. Palkkojen vähimmäisehdot määräytyvät työehtosopimusten perusteella niillä aloilla, joissa on voimassa ns. yleissitova työehtosopimus. Työehtosopimus on yleissitova, jos tarkasteltavan sopimusalan normaalisitovuuden piirissä olevissa yrityksissä työskentelee ainakin noin 376
13 Pasi Holm puolet sopimusalan työntekijöistä. Yleissitova työehtosopimus velvoittaa kaikkia sopimusalan yrityksiä noudattamaan työehtosopimusta. Työehtosopimusten yleissitovuuden perusteella myös perinteisiin työnantajajärjestöihin järjestäytymättömien työnantajien tulee noudattaa työehtosopimusten määräyksiä. Aloilla, joilla ei ole yleissitovaa työehtosopimusta, järjestäytymättömien työnantajien ei tarvitse noudattaa järjestäytyneiden työnantajien sopimia työehtosopimuksia. Suomessa on lisäksi useita sellaisia aloja, joilla ei ole työnantaja- ja työntekijäjärjestöjen sopimia työehtosopimuksia lainkaan. Kansainvälisen vertailun mukaan työmarkkinat näyttävätkin muuttuvan hajautetumpaan ja joustavampaan suuntaan. Toimialoittaisen vertailun mukaan niillä toimialoilla, joilla ei ollut yleissitovaa työehtosopimusta, työllisyys kehittyi paremmin 1990-luvun laman aikana kuin niillä toimialoilla, joilla oli yleissitova työehtosopimus. Ainakaan yritysten maksamien keskipalkkojen perusteella työehtosopimusten ulkopuolella olevien yritysten työntekijöiden palkat eivät oleellisesti poikkea työehtosopimusten piirissä olevien työntekijöiden palkoista. Suomessa on pyritty viime vuosina joustavoittamaan työmarkkinoita. Työehtosopimuksissa on lisätty ns. liikkuvien palkanosien merkitystä ja lisätty paikallisen sopimisen mahdollisuutta. Tämäkin on jo osoitus yrityskohtaisen sopimisen suotuisista vaikutuksista yritysten toimintaan. Paikallisen sopimisen yleistyminen työehtosopimuksissa vaikuttaa perinteisiin työnantajajärjestöihin järjestäytyneiden ja järjestäytymättömien työnantajien työehtoihin. Työehtosopimuksiin otettujen paikallisen sopimisen menettelyjen perusteella voidaan poiketa työlakien säädöksistä. Järjestäytymättömien yritysten tulee noudattaa työlakeja, vaikka järjestäytyneet yritykset niistä paikallisen sopimisen menettelyn avulla poikkeaisivat. Nykyinen kehityssuunta, jossa työehtosopimuksiin pyritään lisäämään paikallisen sopimisen mahdollisuutta, lisää työehtosopimusten joustavuutta. Koska yrityskohtainen sopiminen on Suomen tapaisessa keskimääräistä häiriöherkemmässä maassa yritystoiminnan menestymisen ja työllisyyden kannalta keskeisessä asemassa, paikallisen sopimisen mahdollisuus on ulotettava myös yleissitovuuden piirissä oleviin yrityksiin. Yleissitovuuden toteamisessa olisi syytä siirtyä työsuhteen osapuolten kannalta nykyistä selkeämpään järjestelyyn, jossa viranomainen keräisi tilastoaineiston ja tekisi sen perusteella päätöksen yleissitovuuden edellytysten täyttymisestä. Vaikka Suomessa on harjoitettu tulopolitiikkaa jo 30 vuotta, ei Suomessa ole käytettävissä yhteenvetoa eri työehtosopimusten velvoitteista. Työmarkkinoiden muutosten nopeutuminen ja työmarkkinoiden roolin korostuminen Suomen EMU-ratkaisun myötä edellyttää tutkimustietoa työehtosopimusten ehtojen muutoksista sopimusaloittain ja työehtosopimusten vertailua eri sopimusaloilla. Kirjallisuus EUROSTAT: New Cronos, Structure of Wages, Kiander, J. (1996): Teollisuuden ja työmarkkinoiden sopeutuminen Euroopan talous- ja rahaliittoon. Tutkimuksia 62. Palkansaajien tutkimuslaitos. Helsinki. OECD (1994): The OECD Jobs Study: Evidence and Explanations, Part II. Paris. OECD (1997): Employment Outlook. Paris. TK, Palkkarakennetilasto 1997, Tilastokeskus, Helsinki. TK, Suomen Yritykset , Tilastokeskus, Helsinki. Yrittäjäbarometri, syyskuu 1998, Suomen Yrittäjät. 377